Ben Hecht

Ben Hecht, naixiu de Nueva York (Nueva York) o 28 de febrero de 1894 y muerto en ixa mesma ciudat o 18 d'abril de 1964, estió un director cinematografico, escritor, guionista, periodista y productor cinematografico estausunidense, activo en o mundo d'o cine estausunidense dende meyaus d'os anyos 1920, con cuantos premios recibius mientres a suya carrera cinematografica. Estió un d'os mas populars d'os tiempos clasicos d'o cine estausunidense, estando amás o primer guionista en conseguir un Premio Oscar a o Millor Guión Orichinal, en a suya 1era edición.

D'entre a suya amplisma filmografía como guionista, con mas de 70 colaboracions, se puet mencionar belún d'os suyos guions, ta cintas como Scarface (1932, Howard Hawks y Richard Rosson, con un guión escrito en nomás que onze días), Twentieth Century (1934, Howard Hawks), Viva Villa! (1934, Jack Conway), Barbary Coast (1935, Howard Hawks), Nothing Sacred (1937, William A. Wellman), Gone with the Wind (1939, Victor Fleming, no acreditato), Gunga Din (1939, George Stevens), Wuthering Heights (1939, William Wyler), His Girl Friday (1940, Howard Hawks), Spellbound (1945, Alfred Hitchcock), Notorious (1946, Alfred Hitchcock), Duel in the Sun (1946, King Vidor, no acreditato), Monkey Business (1952, Howard Hawks), The Indian Fighter (1956, Andre De Toth), A Farewell to Arms (1957, Charles Vidor), Mutiny on the Bounty (1962, Lewis Milestone), Cleopatra (1963, Joseph L. Mankiewicz, no acreditato) u Casino Royale (1967, Ken Hughes, John Huston, Joseph McGrath, Robert Parrish y Val Guest, postuma).

En febrero de 2012, l'Aula de Cine d'o campus de Uesca d'a Universidat de Zaragoza li adedicó un ciclo, con a prochección de ueito d'as suyas cintas. L’aula de cine d’o Campus de Uesca adedica un ciclo a Ben Hecht, en Arredol.

 Se veiga tamién 
 Cintas con guión de Ben Hecht.

 Vinclos externos 

  Ben Hecht en Internet Movie Database.
  Ben Hecht en Internet Broadway Database.
  Ben Hecht en Find a Grave.

 Referencias 

Categoría:Directors cinematograficos d'Estaus Unius
Categoría:Escritors d'Estaus Unius
Categoría:Escritors en anglés
Categoría:Guionistas d'Estaus Unius
Categoría:Muertos en Nueva York
Categoría:Naixius de Nueva York
Categoría:Periodistas d'Estaus Unius
Categoría:Productors cinematograficos d'Estaus Unius
Categoría:1894 (naixencias)
Categoría:1964 (muertes)